

**ΕΛΛΗΝΙΚΗ ΔΗΜΟΚΡΑΤΙΑ**

**ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ**

**ΣΧΟΛΗ ΘΕΤΙΚΩΝ ΕΠΙΣΤΗΜΩΝ**

**ΤΜΗΜΑ ΧΗΜΕΙΑΣ**

**ΚΑΤΑΤΑΚΤΗΡΙΕΣ ΕΞΕΤΑΣΕΙΣ**

**ΓΙΑ ΤΟ ΑΚΑΔΗΜΑΪΚΟ ΕΤΟΣ 2024- 2025**

Η Συνέλευση του Τμήματος Χημείας της Σχολής Θετικών Επιστήμων του Α.Π.Θ. στην αριθμ. 831/13-5-2024 συνεδρίασή της, λαμβάνοντας υπόψη τη σχετική νομοθεσία, αποφάσισε η επιλογή των υποψηφίων προς κατάταξη πτυχιούχων στο Τμήμα να γίνει με εξετάσεις σε τρία μαθήματα στο **Γ΄ εξάμηνο σπουδών**.

**ΚΑΤΗΓΟΡΙΕΣ ΠΤΥΧΙΟΥΧΩΝ - ΠΟΣΟΣΤΟ**

Το ποσοστό των κατατάξεων των πτυχιούχων Α.Ε.Ι., Τ.Ε.Ι. ή ισότιμων προς αυτά, Α.Σ.ΠΑΙ.Τ.Ε, της Ελλάδας ή του εξωτερικού (αναγνωρισμένα από το Δ.Ο.Α.Τ.Α.Π.) καθώς και των κατόχων πτυχίων Ανώτερων Σχολών υπερδιετούς και διετούς κύκλου σπουδών αρμοδιότητας Υπουργείου Παιδείας και Θρησκευμάτων και άλλων Υπουρ­γείων, ορίζεται σε ποσοστό 12% επί του αριθμού των εισακτέων κάθε ακαδημαϊκού έτους.

**Α. ΕΞΕΤΑΖΟΜΕΝΑ ΜΑΘΗΜΑΤΑ**

1. ΓΕΝΙΚΑ ΜΑΘΗΜΑΤΙΚΑ

2. ΦΥΣΙΚΗ (ΓΕΝΙΚΗ ΦΥΣΙΚΗ)

3. ΑΝΟΡΓΑΝΗ ΧΗΜΕΙΑ

**Επισήμανση:** Η ύλη και η προτεινόμενη βιβλιογραφία των τριών μαθημάτων είναι αναρτημένη στην Ιστοσελίδα του Τμήματος.

**Β. ΗΜΕΡΟΜΗΝΙΕΣ ΥΠΟΒΟΛΗΣ ΑΙΤΗΣΕΩΝ**

Οι αιτήσεις των ενδιαφερομένων υποβάλλονται στη Γραμματεία του Τμήματος Χημείας από την **1η έως την 15η Νοεμβρίου 2024** **μόνο μέσω ηλεκ­τρονικού ταχυδρομείου**, στο e-mail: info@chem.auth.gr

**Γ. ΧΡΟΝΟΣ ΔΙΕΝΕΡΓΕΙΑΣ ΕΞΕΤΑΣΕΩΝ**

Οι κατατακτήριες εξετάσεις θα διενεργηθούν το χρονικό διάστημα **1-20 Δεκεμβρίου 2024**.

**Δ. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

**1. Αίτηση**

**2. Αντίγραφο πτυχίου σε φωτοτυπία**

*Προκειμένου για πτυχιούχους εξωτερικού συνυποβάλλεται* ***εφόσον έχει ήδη εκδοθεί*** *βεβαίωση ισοτιμίας του τίτλου σπουδών τους από τον Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.). Σε διαφορετική περίπτωση ισχύει η παρ. 4 του άρθρου 304 του ν. 4957/2022 (Α’ 141) όπως τροποποιήθηκε με την παρ. 2 του άρθρου 36 του ν.5029/2023 (55 Α΄) που ακολουθεί:*

*«4. Τα Ανώτατα Εκπαιδευτικά Ιδρύματα (Α.Ε.Ι.) της ημεδαπής και τα δημόσια ερευνητικά κέντρα που εποπτεύονται από τη Γενική Γραμματεία Έρευνας και Καινοτομίας, δεσμεύονται* [*από τα Μητρώα του παρόντος*](https://www.doatap.gr/anagnorish/mitroa/)*, προκειμένου τα αρμόδια ανά περίπτωση όργανά τους να διαπιστώσουν αν ένα ίδρυμα της αλλοδαπής ή ένας τύπος τίτλου ιδρύματος της αλλοδαπής είναι αναγνωρισμένα για […] ζ) τη συμμετοχή σε κατατακτήριες εξετάσεις για την εισαγωγή σε προγράμματα πρώτου κύκλου σπουδών.*

*Το αρμόδιο όργανο του πανεπιστημίου ή ερευνητικού κέντρου, εφόσον ο τίτλος σπουδών συμπεριλαμβάνεται στον κατάλογο του άρθρου 307, επιπροσθέτως των λοιπών δικαιολογητικών που καθορίζει, οφείλει να ζητήσει Βεβαίωση Τόπου Σπουδών, η οποία εκδίδεται και αποστέλλεται από τον φορέα πραγματοποίησης τον σπουδών ή τον φορέα εκπόνησης του ερευνητικού έργου. Αν ως τόπος σπουδών ή μέρος αυτών βεβαιώνεται η Ελληνική Επικράτεια, ο τίτλος σπουδών δεν αναγνωρίζεται, εκτός αν το μέρος σπουδών που έγιναν στην ελληνική επικράτεια βρίσκεται σε δημόσιο Α.Ε.Ι.».*

**Δ. ΠΡΟΓΡΑΜΜΑ ΕΞΕΤΑΣΕΩΝ**

1. **Γενικά Μαθηματικά** (10-12-2024, ώρα 5-8 μ.μ.) Αίθουσα Γ΄ – Ισόγειο Κεντρικού Χημείου.
2. **Φυσική (Γεν. Φυσική)** (11-12-2024, ώρα 5-8 μ.μ.) Αίθουσα Γ΄ – Ισόγειο Κεντρικού Χημείου.
3. **Ανόργανη Χημεία** (12-12-2024, ώρα 5-8 μ.μ.) Αίθουσα Γ΄ – Ισόγειο Κεντρικού Χημείου.

**Ενημέρωση για τις εξετάσεις:**

* Οι εξεταζόμενοι/ες πρέπει να έχουν μαζί τους την αστυνομική τους ταυτότητα ή άλλο επίσημο δημόσιο έγγραφο πιστοποίησης των στοιχείων τους.
* Στυλό χρώματος μπλε ή μαύρου και χάρακα.
* Οι εξεταζόμενοι/ες υποχρεούνται να βρίσκονται στο χώρο των εξετάσεων τουλάχιστον μισή ώρα (30΄) νωρίτερα. Η χρονική διάρκεια για κάθε εξεταζόμενο μάθημα είναι τρεις (3) ώρες.
* Στο μάθημα της Φυσικής μπορούν να έχουν ένα μικρό κομπιουτεράκι.
* Στο μάθημα των μαθηματικών δεν θα χρειαστεί φορητή αριθμομηχανή.
* Στο μάθημα της Ανόργανης Χημείας επιτρέπεται η χρήση φορητής αριθμομηχανής κατόπιν συνεννόησης με τους καθηγητές.

**ΑΠΟ ΤΗ ΓΡΑΜΜΑΤΕΙΑ ΤΟΥ ΤΜΗΜΑΤΟΣ**